Pablo Amirul

Amirul Hisyam Mohd. Sakri atau lebih dikenali sebagai Pablo Amirul (lahir 1 Februari 1985) merupakan seorang pelakon, model dan pelagak ngeri Malaysia. Memulakan kerjaya dalam dunia hiburan sebagai pelakon tambahan dan model sambilan, beliau terkenal dengan peranan antagonis dan telah berlakon dalam beberapa filem besar serta pecah panggung termasuk Abang Long Fadil (2014), Polis EVO (2015) dan Air Force The Movie: Selagi Bernyawa (2022).

Kerjaya
Beliau memulakan kerjaya lakonan sebagai pelakon tambahan dan model sampingan hinggalah kearah kerjaya sebagai pelagak ngeri pada 3 bulan pertama pembabitannya di dalam bidang lakonan. Sehinggalah bakatnya disedari oleh Ahmad Idham apabila diberi peluang berlakon sebagai pelakon pembantu di dalam filem pertama beliau iaitu Anak Jantan. 

Antara watak watak lakonannya sebagai watak penjahat atau antagonis dan yang paling diingati adalah  memegang watak antagonis sebagai Jimbo dalam filem Polis EVO. Beliau mendapat tunjuk ajar dalam dunia lakonan oleh beberapa pelakon termasuk Farid Kamil, Bront Palarae, Fauziah Nawi, Shaheizy Sam, Fezrul Khan, Along Eyzendy, Wan Hanafi Su dan Rosyam Nor Lakonan antagonis dan beliau lebih gemar melakukan sendiri pelbagai aksi lasak. 

Tidak ramai yang mengetahui bahawa Pablo cukup menggemari aktiviti lasak hingga mengemudi beberapa buah rancangan sebagai pengacara di dalam 13 Puncak (2014), Hanya Di Sini 3 Hari 2 Malam (2017), Lasak, Khazanah Negara dan Bencana Alam. 

Beliau bersama Along Eyzendy menerbitkan bersama telefilem Last Kopek! Havoc terbitan Malayan Brotherhood Ventures.

Kehidupan peribadi
Pablo Amirul dilahirkan di Kelantan dan dibesarkan di Sentul, Kuala Lumpur. Adiknya, Nurul Hafiza, juga dikenali sebagai Kim Fukazawa, juga ialah seorang pelakon dan pelagak ngeri.

Filemografi

Rujukan 

Pautan luar


Kategori:Orang hidup
Kategori:Pelakon lelaki Malaysia
Kategori:Orang dari Kelantan
Kategori:Orang Malaysia berketurunan Melayu
Kategori:Muslim Malaysia
Kategori:Pelakon lelaki Malaysia abad ke-21
Kategori:Kelahiran 1985
Kategori:Pelakon televisyen Malaysia
Kategori:Pelakon filem Malaysia
Kategori:Peragawan Malaysia
Kategori:Pelagak ngeri Malaysia